stanford-oval/wikipedia huggingface dataset:
הכפר (תוכנית טלוויזיה)
רקע

התוכנית מבוססת על חמש משפחות ישראליות שגרות בכפר באווירה של לפני קום המדינה, המשפחות מבצעות משימות וחיות בתנאים בסיסיים. כל משפחה גרה באוהל נפרד ועל כל משפחה להסתדר אחת עם האחרות: לאכול, ללון, ולשרוד ביחד.
ההדחות מתבצעות באופן הבא: כל המשפחות מתאספות יחד ב"אספת הכפר", בה מדברים ודנים על הימים והחוויות האחרונות בכפר, לאחר מכן כל משפחה מציינת בתורה איזו משפחה הייתה רוצה להרחיק מהכפר. בן מהמשפחה שמקבלת את רוב הקולות - מודח. כל מתמודד בתורו לוקח אבן, ושם בפחית של המתמודד שברצונו שיודח מהכפר הבן משפחה שמקבל הכי הרבה קולות מורחק מהכפר.
המשפחה השורדת תזכה בפרס - מיליון שקלים, מנחה התוכנית הוא בוקי נאה.
תוכנית "הכפר" הוגדרה כתוכנית הדגל של ערוץ 10 והיה צפי לאחוזי צפייה גבוהים, אך אחוזי הצפייה בה היו נמוכים במיוחד. על פי נתוני הרשות השנייה לטלוויזיה ולרדיו תוכנית הבכורה זכתה ל-10.4% צפייה בלבד והוגדרה ככישלון, ובפרקי ההמשך עמדו על כ-5% אחוזים בלבד.
המשפחות המשתתפות

משפחת דגמי - דניאלה (אם המשפחה), משה (אב המשפחה), דודי (הבן הבכור) וקארין (הבת הצעירה)
משפחת אזולאי - שושי (אם המשפחה), שוקי (אב המשפחה), דורין (הבת הבכורה) ועדן (הבת הצעירה)
משפחת הימלמן - אורית (אם המשפחה), הדר (אב המשפחה), שהם (הבת הבכורה) ובארי (הבן הצעיר)
משפחת זנד - חלי (אם המשפחה), רוני (אב המשפחה), שרוליק (הבן הבכור) וליאור (הבן הצעיר)
משפחת שוובר - סיגלית (אם המשפחה), עדי (אב המשפחה), חן (הבת הבכורה) וגדי (הבן הצעיר)
טבלת הדחות ומיקום בגמר

| שם | שלב הדחה במשפחה / ייחוס משפחתי בגמר | שלב הדחה בתוכנית / מקום בגמר |
| --- | --- | --- |
| אורית, בארי ושהם הימלמן | אם ושני ילדיה | הזוכים |
| משה, קארין ודודי דגמי | אב ושני ילדיו | מקום שני |
| סיגלית וחן שוובר | שתי המודחות האחרונות מבית משפחת שוובר | הדחה עשירית |
| גדי שוובר | המודח השני מבית משפחת שוובר | הדחה תשיעית |
| שוקי ועדן אזולאי | שני המודחים האחרונים מבית משפחת אזולאי | הדחה שמינית |
| דורין אזולאי | המודחת השנייה מבית משפחת אזולאי | הדחה שביעית |
| שושי אזולאי | המודחת הראשונה מבית משפחת אזולאי | הדחה שישית |
| רוני, חלי ושרוליק זנד | ההדחה השנייה במשפחת זנד, בה הודחה המשפחה כולה | הדחה חמישית |
| דניאלה דגמי | המודחת הראשונה מבית משפחת דיגמי | הדחה רביעית |
| עדי שוובר | המודח הראשון מבית משפחת שוובר | הדחה שלישית |
| הדר הימלמן | המודח הראשון מבית משפחת הימלמן | הדחה שנייה |
| ליאור זנד | המודח הראשון מבית משפחת זנד | הדחה ראשונה |
הערות שוליים

משפחת דיגמי (ימין) ומשפחת שוובר
אוניברסיטת דלאוור

| --- | --- |


 אוניברסיטה
 תקופת הפעילות:  1743–הווה (כ־282 שנים) 
 בעלי תפקידים
 סגל:  4,895 (נכון ל־2023) 
 סטודנטים
 :  24,221 (נכון ל־2023) 
 מיקום
 מיקום:  104 Hullihen Hall, Newark, DE, 19716 
 מדינה:  ארצות הברית ארצות הברית
 קואורדינטות:  39°40′45″N 75°45′08″W﻿ / ﻿39.679111111111°N 75.752166666667°W﻿ / 39.679111111111; -75.752166666667
 www.udel.edu
 he
 
אוניברסיטת דלאוור (באנגלית: University of Delaware; הידועה בכינויה UD‏, UDel, או דלאוור) היא אוניברסיטת מחקר פרטית בסיוע המדינה, הממוקמת בניוארק, דלאוור (אנ'). UD מציעה ארבע תוכניות עמיתים, 163 תוכניות לתואר ראשון, 136 תוכניות לתואר שני ו-64 תוכניות דוקטורט בעשרת המכללות ובתי הספר שלה. בנוסף לקמפוס הראשי יש ל־UD קמפוסים נוספים בסביבה.
בשנת 2023 למדו בה 24,221 תלמידים והיא האוניברסיטה הגדולה ביותר בדלאוור 2023.
היסטוריה > שנים מוקדמות: אקדמיית ניוארק

אוניברסיטת דלאוור נוסדה בשנת 1743, כאשר השר הפרסביטריאני פרנסיס אליסון (אנ')פתח "בית ספר חופשי" בביתו בניו לונדון, פנסילבניה (אנ'). בתחילה, התנהל בית הספר בחסות הסינוד של הכנסייה הפרסביטריאנית, בפילדלפיה ושמו ומיקומו השתנו. ב-1765 בית הספר עבר לניוארק וב-1769 הוא הוכרז כ"אקדמיה של ניוארק". בשנת 1781.
היסטוריה > מעבר לקולג' דלאוור

בשנת 1818, בית המחוקקים של דלאוור אישר לנאמני אקדמיית ניוארק להפעיל הגרלה במטרה לגייס כספים שבאמצעותם ניתן להקים מכללה. אולם תחילת ההגרלה נדחתה עד 1825, בעיקר כיוון שכמה נאמנים, שכמה מהם היו שרים פרסביטריאנים, התנגדו למעורבות בהגרלה מטעמים מוסריים.
בשנת 1832 נבחר אתר חדש להקמת הקולג' ובפברואר 1833 הוא קיבל סמכות להוראת שפות, אמנויות ומדעים ולהעניק תארים אקדמיים. קולג' ניוארק החל לפעול במאי 1834.
בשנים 1841 ו-1842 נבנו מבני כיתות הלימוד (מבנה לסטודנטים ומבנה לסטודנטיות) וכן בנייני מעונות נפרדים.
ב-1843 שונה שם הקולג' לקולג' דלאוור.
המכללה מומנה מהרשות שקיבלה מהממשל, לקיים הגרלה ציבורית. בסוף שנות ה-40 של המאה ה-19, פג תוקף האישור לקיים את ההגרלה, הקולג' התמודד עם בעיות כלכליות חמורות.
היסטוריה > קולג' על קרקעות של המדינה

בשנת 1862 חתם הנשיא אברהם לינקולן על חוק שהעניק קרקעות ציבוריות לכל מדינה, במטרה להקים בתי ספר ללמד חקלאות והנדסה. ב-1869 קיבלה ממשלת דלאוור בעלות על 90,000 דונם במונטנה, שאותם מכרה והשקיעה את הרווחים באיגרות חוב ששימשו למימון הקולג' החדש. בתמורה, קולג' דלאוור הפסיק להיות פרטי והפך ל"חצי פרטי" כשהמדינה הפכה להיות "בעלת עניין" עם זכות למנות את מחצית חבר הנאמנים.
היסטוריה > מקולג' לאוניברסיטה

בשנת 1870, קולג' דלאוור החל להציע מסלולי לימוד אקדמיים קלאסיים וכן קורסי לימוד חקלאיים.
בשנת 1889 הופיעה לראשונה קבוצת הפוטבול של הקולג' ואז אומץ שילוב הצבעים כחול וזהב, כצבעי הקולג'.
בשנת 1921 הפך הקולג' לאוניברסיטת דלאוור, בו למדו יחד סטודנטים וסטודנטיות.
האוניברסיטה צמחה במהירות במהלך המחצית השנייה של המאה ה-20. לאחר מלחמת העולם השנייה, ההרשמה ל-UD זינקה, הודות לחוק שאפשר לתגמל את החיילים שחזרו מהמלחמה (GI Bill). ובמקביל היה צורך להרחיב את סגל ההוראה, את התוכניות האקדמיות ואת הפעילות המחקרית.
בשנים 2010–2011, האוניברסיטה ערכה מחקר היתכנות לתמיכה בתוכניות להוספת בית ספר למשפטים המתמקד בדיני חברות ופטנטים . בסיומו, המחקר העלה כי התוספת המתוכננת אינה במסגרת יכולת המימון של האוניברסיטה בהתחשב באקלים הכלכלי של המדינה באותה תקופה. הוצאות ההון היו צפויות ב-100 מיליון דולר, והגירעון התפעולי בעשר השנים הראשונות יעמוד על 165 מיליון דולר. המחקר הניח כיתה ראשונית של מאתיים תלמידים שייכנסו בסתיו 2015. באוניברסיטת ווידנר יש את בית הספר למשפטים היחיד בדלאוור.
היסטוריה > קמפוס מדע, טכנולוגיה ומחקר מתקדם (STAR).

ב-2009, אוניברסיטת דלאוור חתמה על הסכם עם קרייזלר לרכישת מפעל להרכבת כלי רכב שנסגר, בצמוד לאוניברסיטה, תמורת 24.25 מיליון דולר, כחלק מתוכנית הארגון מחדש של קרייזלר, לאחר פשיטת רגל. האוניברסיטה סיפחה שטח של כ-1,100 דונם לקמפוס המדע, הטכנולוגיה והמחקר המתקדם (STAR). בין היתר הוקם על שטח זה, בשנת 2020, המכון הלאומי לחדשנות בייצור ביו-פרמצבטיקה.
הקמפוס

הקמפוס מחולק לארבעה אזורים: קמפוס ראשי, לאירד (Laird), הקמפוס הדרומי והפארק הטכנולוגי של דלאוור.
בקמפוס הראשי, מצויים רוב בנייני האקדמיה והמגורים, היכל הזיכרון, גן מלבני גדול (מכונה "הירוק" או "הקניון") שסביבו נמצאים רבים מהבניינים העתיקים ביותר בקמפוס.
קמפוס לאירד כולל מספר מעונות, מרכז כנסים, מלון וארבעה בנייני מגורים, שלושה על שם שלושת בוגרי האוניברסיטה שחתמו על הכרזת העצמאות: ג'ורג' ריאד, תומאס מק'קין וג'ימס סמית (אנ')והבניין הרביעי נקרא היכל העצמאות (Independence Hall).
בקמפוס הדרומי נמצא בית הספר החקלאי, אצטדיוני הספורט, קמפוס המדע, הטכנולוגיה והמחקר המתקדם - STAR (ראו להלן).
הפארק הטכנולוגי של דלאוור כולל מעבדות מחקר, מבני כיתות ומשרדים.
נשיא האוניברסיטה

ביוני 2016, נכנס לתפקידו דניס אסאניס (אנ'), כנשיא ה-28 של אוניברסיטת דלאוור.
נשיא האוניברסיטה > שכר לימוד ומימון

שכר הלימוד לסמסטר בתואר ראשון, בשנה האקדמית 2022–2023 היה $14,822 לתושבי דלאוור ו-$36,082 לתושבי חוץ. העלות הכוללת לסטודנט בשנה זו (שכר לימוד, דמי חובה, חדר ופנסיון) הייתה $32,444 לתושבי דלאוור ו-$54,964 לתושבי חוץ.
האוניברסיטה מקבלת מימון ממגוון מקורות, כמו: מדינת דלאוור. בשנת הכספים 2019, 10% מהכנסות האוניברסיטה הגיעו ממענקים ממשלתיים. שכר הלימוד, החדר, הפנסיון והעמלות היו 57% מסך ההכנסות של האוניברסיטה.
בשנת 2017 הושק הקמפיין הפילנתרופי הגדול ביותר בהיסטוריה של האוניברסיטה. הקמפיין הסתיים ביוני 2023 עם שיא של 113,402 נדבנים שתרמו יותר מ-1.05 מיליארד דולר.
נשיא האוניברסיטה > סטודנטים לתואר ראשון

רוב הסטודנטים באוניברסיטת דלאוור לומדים לתואר ראשון. בסתיו 2021, התקבלו 33,965 בקשות, מהן התקבלו 24,679 סטודנטים (72.7%). שיעור השימור של סטודנטים טריים הוא 91.5%, כאשר 83.6% ממשיכים לסיים את הלימודים בתוך שש שנים.
נשיא האוניברסיטה > דירוגים

| 0 | 1 | 2 |
| --- | --- | --- |
| מקום | גורם מדרג | מיקום |
| ארצות הברית | דירוג אקדמי של אוניברסיטאות בעולם (ARWU) | 62–82 |
| ארצות הברית | פורבס | 134 |
| ארצות הברית | U.S. News & World Report | 76 (tie) |
| ארצות הברית | Washington Monthly | 97 |
| ארצות הברית | וול סטריט ג'ורנל | 26 |
| בעולם | דירוג אקדמי של אוניברסיטאות בעולם (ARWU) | 201–300 |
| בעולם | דירוג QS של אוניברסיטאות בעולם | 506 |
| בעולם | Times Higher Education (THE) | 401–500 |
| בעולם | U.S. News & World Report[49] | 352 (tie) |
להלן דירוג אוניברסיטת דלאוור לפי U.S. News & World Report (USNWR), נכון לשנת 2020:
| דירוג בתי הספר לתארים מתקדמים |
| --- | --- |
עסקים: 99–131
חינוך: 45
הנדסה: 47
להלן דירוג המחלקות באוניברסיטת דלאוור לפי U.S. News & World Report (USNWR), נכון לשנת 2020:
| דירוג מחלקות |
| --- | --- |
מדעי הביולוגיה: 140
כימיה: 59
פסיכולוגיה קלינית: 36
מדעי המחשב: 68
קרימינולוגיה: 15
מדעי כדור הארץ: 78
הנדסה: 58
אנגלית: 77
אמנות: 157
היסטוֹריה: 91
מתמטיקה: 74
פיזיותרפיה: 1
פיזיקה: 71
מדעי המדינה: 81
פסיכולוגיה: 66
מנהל ציבורי: 39
סוציולוגיה: 63
נשיא האוניברסיטה > קולג'ים ובתי ספר

האוניברסיטה כוללת עשרה קולג'ים:
קולג' לחקלאות ומשאבי טבע מציע תוכניות לתואר ראשון, תואר שני ודוקטורט בארבע מחלקות: מדעי החי והמזון, אנטומולוגיה ואקולוגיה של חיות בר, בוטניקה, קרקע, כלכלה יישומית וסטטיסטיקה. בשנת 2019, למדו בו 892 סטודנטים לתואר ראשון, 212 סטודנטים לתארים מתקדמים והיו בו 81 אנשי סגל. הקולג' כולל מערך לימודי חיצוני בשטח של כ-1,400 דונם דונם בניוארק, עם: חוות חלב, רפתות, סוסים, מעבדות, גנים בוטניים, חממות, יערות, מכוורת, אדמות חקלאיות, שטחי עשב ואדמות ביצה.
הקולג' לאמנויות ומדעים שכולל בית ספר למוזיקה ובית ספר לאחיות. נכון ל-2019, זהו הקולג' הגדול באוניברסיטה, עם 23 מחלקות אקדמיות, 6358 סטודנטים לתואר ראשון, 1132 סטודנטים לתארים מתקדמים ומעל 600 חברי סגל 2019.
קולג' אלפרד לרנר לעסקים וכלכלה (אנ') המציע תוכניות לתואר ראשון, תואר שני ודוקטורט בשבע מחלקות: חשבונאות, מנהל עסקים, כלכלה, מימון, ניהול עסקי אירוח, ניהול ספורט וארגונים. בשנת 2019 היו רשומים בקולג' 3,368 סטודנטים לתואר ראשון, 872 לתארים מתקדמים ו-209 אנשי סגל. לקולג' יש מעל 34,000 בוגרים ברחבי העולם.
קולג' מדעי כדור הארץ, אוקיינוס ומדעי הסביבה כולל את בית הספר למדעי הים ומדיניות. הקולג' מציע מעל 9 מגמות לתואר ראשון, 17 מגמות לתארים מתקדמים ושתי מגמות לקבלת תעודות מקצועיות. ב-2019 היו רשומים בו: 397 סטודנטים לתואר ראשון ו-183 סטודנטים לתארים מתקדמים.
הקולג' לחינוך ופיתוח משאבי אנוש, שכולל גם את בית ספר לחינוך.
הקולג' להנדסה כולל שבע מחלקות אקדמיות המציעות תואר ראשון, שני ודוקטוראט מעבדה בין-תחומית למדע והנדסה ב: הנדסה ביו-רפואית, הנדסה כימית, הנדסה אזרחית, הנדסת מחשבים, מדעי המחשב, הנדסת בניין וניהול, הנדסת חשמל, הנדסת סביבה, מערכות מידע, מדע והנדסת חומרים והנדסת מכונות. בשנת 2019, היו רשומים בו: 2,492 סטודנטים לתואר ראשון ו-927 סטודנטים לתארים מתקדמים ו-177 אנשי סגל במשרה מלאה.
הקולג' למדעי הבריאות כולל שבע מחלקות אקדמיות והוא מציע תוכניות לתואר ראשון, שני ודוקטוראט בביולוגיה מולקולרית יישומית וביוטכנולוגיה, מדעי ספורט, אבחון רפואי, מדעי מעבדה רפואית, סיעוד, תזונה ודיאטה, סייעת פרא-רפואית וריפוי בעיסוק. בשנת 2019 היו רשומים בקולג', 2,715 סטודנטים לתואר ראשון ו-504 סטודנטים לתארים מתקדמים, עם 148 אנשי סגל.
קולג' לתואר שני.
קולג' למצטיינים.
בית הספר ביידן (Joseph R. Biden, Jr.)למדיניות ומנהל ציבורי.
נשיא האוניברסיטה > תוארי דוקטור

ב-1946 אושרו לראשונה תוכניות לתואר שלישי באוניברסיטת דלאוור, בהנדסה כימית וכימיה והדוקטורט הראשון ניתן ב-1948. ב-2019 היו רשומים מעל 3,600 סטודנטים לתארים מתקדמים.
נשיא האוניברסיטה > מכונים

המכון להמרת אנרגיה (אנ') באוניברסיטת דלאוור הוא המכון הוותיק ביותר למחקר אנרגיה סולארית בעולם. הוא הוקם בשנת 1972 והיה חלוץ במחקר נושא תאים סולריים על גבי שכבה דקיקה (Thin film solar cells) ובכלל זה יצירת מערך אנרגיה סולארית למבנה שבו נמצאים האמבולנסים ורכבי החירום של האוניברסיטה.
מכון האנרגיה של אוניברסיטת דלאוור (UDEI) נחנך ב-2008. UDEI נבחרה לקבל מענק של 3 מיליון דולר בשנה למחקר סולארי מתקדם.
המכון הסביבתי של דלאוור (DENIN) נחנך ב-23 באוקטובר 2009 ואחראי על ביצוע מחקרים וקידום ותיאום "שותפויות ידע" ומדיניות במדעי הסביבה, הנדסה ומדיניות.
מרכז ג'ון ל. ויינברג (John L. Weinberg Center) לממשל תאגידי הוקם בשנת 2000 במכללת אלפרד לרנר לעסקים וכלכלה ומטרתו היא להציע שינויים במבנה הארגוני ושיטות ניהול.
ב-2017 הוקם מכון ג'וזף ר. ביידן ג'וניור (Biden Institute), על שמו של בוגר האוניברסיטה ג'ו ביידן, הנשיא ה-46 של ארצות הברית, שבאותו זמן סיים את כהונתו כסגן הנשיא.
נשיא האוניברסיטה > לימודים מחוץ לארצות הברית

אוניברסיטת דלאוור הייתה האוניברסיטה האמריקאית הראשונה שהחלה תוכנית לימודים מחוץ לארצות הברית, שאומצה מאוחר יותר על ידי מוסדות אקדמיים אחרים. התוכנית החלה בשנת 1923 כאשר פרופסור ר. וו. קירקברייד (R. W. Kirkbride) לקח קבוצה של שמונה סטודנטים ללמוד בפריז. מאז, הורחבו תוכנית הלימודים במדינות אחרות ליותר מ-40 מדינות. כשליש מהסטודנטים לתואר ראשון באוניברסיטת דלאוור מנצלים את חוויות הלימוד במדינות אחרות, לפני השלמת התואר הראשון.
בוגרים ואנשי סגל בולטים

בוגרים ואנשי סגל בולטים של אוניברסיטת דלאוור:
ג'ו ביידן (BA 1965); נשיא ארצות הברית,
ג'יל ביידן (BA 1976); הגברת הראשונה של ארצות הברית,
כריס כריסטי (BA 1984); מושל ניו ג'רזי לשעבר,
דניאל נתנס (BS 1950); המיקרוביולוג, זוכה פרס נובל,
ריצ'רד פ. האק כימאי אורגני, זוכה פרס נובל,
הנרי סי בריטון (Henry C Brinton); (BS Physics, 1957) מנהל חטיבת המחקר בנאס"א,
לואיז מושיקיוואבו (אנ') (MA 1988); שרת החוץ ושיתוף הפעולה של רואנדה,
טולימונסטרום

| טולימונסטרום |
| --- | --- |
 
תקופה
קרבון פנסילבני 311–306 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
קבוצה:: בילטריה
מחלקה:: Hyperoartia
סוג:: טולימונסטרום
מין:: Tullimonstrum gregarium
שם מדעי
 Tullimonstrum ‏ריצ'רדסון, 1966

איור אפשרי של טולימונסטרום דמוי-צמד.
טולימונסטרום המכונה גם מפלצת טאלי (באנגלית: Tully Monster;שם מדעי: Tullimonstrum כשמשמעות שמו היא כשמו העממי), הוא סוג נכחד של יצור מיימי בעל גוף רך מתקופת הקרבון הפנסילבני של אמריקה הצפונית, מלפני כ-311 עד 306 מיליון שנים.
יצור זה נחשב לחידה עבור החוקרים, מאחר שמאפייניו יכולים להזדהות עם מספר סדרות מודרניות, אף שאיננו קרוב לאף אחת. הסוג תואר ב-1966 בידי יוג'ין ריצ'רדסון והוא נחשב למאובן הלאומי של מדינת אילינוי. נכלל בו מין יחיד - Tullimonstrum gregarium, שפירושו: "נפוץ".
תיאור

היצור המוזר התגלה רק בממצא בערוגת נחל מזון (אנ') שבאילינוי, ארצות הברית והוא מצוי בימינו במוזיאון פילד להיסטוריה של הטבע שבשיקגו. הוא הגיע לאורך של 8 עד 35 ס"מ וככל הנראה חי במים רדודית על קרקעית הים החולית או הבוצית או שפכי נהרות טרופיים.
בשל צורתו המוזרה נמצא הסיווג הטקסונומי במחלוקת מתמשכת, מבלי להחליט על קרבתו הברורה. מאחר שמבנהו דומה מעט לזה של תולעת גלילית דמוי סיגר ללא איברים מזוהים מספיק הוא מופיע במספר צורות כקרוב של הרכיכות, תולעים שונות, פרוקי-רגליים קדומים וכמה חלוקות מתארים אותו כמיתרן קדום מאוד שאולי היה קרוב למיתרני זנב לקבוצה הנכחדת Conodonta. כמה חוקרים הניחו שהיה בעל חוליות הדומה מעט לצמד או מיקסינה.
לצידו נמצאו מאובנים של פאונה נכחדת של אקלים טרופי, אשר כללה מספר חסרי חוליות ענקיים כמ החרק הענק מזותהיירוס.
בית ספר למוסיקה (תוכנית טלוויזיה)

| --- | --- |

סמליל התוכנית
 סוגה:  תוכנית מציאות 
 יוצרים:  טדי יזמות והפקות טמירה ירדני יואב צפיר
 מנחים:  צביקה הדר (עונות 1–3) עידו רוזנבלום (עונה 4–)
 שופטים:  קרן פלס (עונות 1–3) יהורם גאון (עונות 1–3) מתי כספי (עונות 1–2) משה פרץ (עונות 1–4,2) רוני דלומי (עונה 3) שרית חדד (עונה 3) מירי מסיקה (עונה 4) הראל סקעת (עונה 4) נועה קירל (עונה 4)
 זוכים:  מישל כהן (עונה 1) אגם בוחבוט (עונה 2) עוזיה צדוק (עונה 3)  זוהר זכרוב (עונה 4)
 פרסים:  המצטיין: מלגה ללימודים גבוהים וחופשה משפחתית בחו"ל (עונה 1–2) מלגה בסך 60,000 ש"ח (עונה 3) מקום שני: מלגה בסך 30,000 ש"ח (עונה 3) מקום שלישי: מלגה בסך 10,000 ש"ח (עונה 3)
 ארץ מקור:  ישראל ישראל
 מספר עונות:  4
 מספר פרקים:  57 (נכון לעונה הרביעית)
 הפקה
 חברת הפקה:  טדי יזמות והפקות
 אורך פרק:  90–120 דקות
 שידור
 רשת שידור:  ערוץ 2 (קשת) (עונות 1–3) קשת 12 (עונה 4–)
 תקופת שידור מקורית:  23 בנובמבר 2011 – 5 בספטמבר 2020
 קישורים חיצוניים
 אתר התוכנית, בפורטל "mako"
 
מרכז התרבות ע"ש ראסל ברמת עמידר, רמת גן - מקום הצילומים של התחרות
בית ספר למוסיקה היא תוכנית מציאות ישראלית שבמסגרתה תחרות שירה בין ילדים בגילאי 8–14. את שלוש העונות הראשונות של התוכנית הנחה צביקה הדר, כשהחל מהעונה הרביעית מנחה עידו רוזנבלום את התוכנית. התוכנית שודרה החל מ-23 בנובמבר 2011 עד 10 בדצמבר 2015 בערוץ 2 במסגרת הזכיינית "קשת", והחל מ-2020 משודרת בקשת 12. הסדרה היא סדרת בת של "כוכב נולד". לזוכה בתוכנית ניתנת מלגה ללימודים גבוהים וחופשה משפחתית בחו"ל.
לאור הצלחת התוכנית, החל שידורה של תוכנית-המשך בערוץ הילדים. בנוסף, פורמט התוכנית נרכש לשידור במספר מדינות באירופה.
רקע

התוכנית מאתרת ומתעדת ילדים בעלי כישרון מוזיקלי שחולמים להיות זמרים ולכל ילד המתקבל אל בית-הספר מוצמד מורה המלווה אותו ומתכונן איתו לביצוע שירים בהופעה מול קהל. התלמידים מחולקים לשתי קבוצות והופעה מסוימת של כל התלמידים כוללת שני פרקים, חוץ מפרקי הדואטים (או השלישיות) כשבכל פרק כזה כל התלמידים השתתפו.
בתוכנית אין "הדחות". כל התלמידים יכולים להיבחר להתחרות על תואר מצטיין העונה. כמו כן, בכל פרק של הופעה מול קהל מוכרז המצטיין ומקומות שני ושלישי וציון לשבח לתלמיד שבמקום הרביעי (בעונה השלישית בפרק השני של בחירת המתחרים על תואר מצטיין העונה נבחרו ארבעה ומי שהגיע למקום החמישי זכה לציון לשבח).
השופטים של התוכנית המדרגים את התלמידים על סמך הביצועים, מורכבים גם מצוות המורים וגם מחברי הוועדה המקצועית היושבים בקהל. בכל פרקי ההופעה מול קהל התלמיד המצטיין זוכה לבצע את השיר בדואט עם המורה שלו ובסוף מסיבת הסיום מצטיין העונה שר בדואט עם המורה שלו.
בעקבות הצלחת התוכנית, אלבום המכיל שירים של התלמידים יצא לחנויות, והכנסותיו הוקדשו למספר עמותות הפועלות למען ילדים נזקקים.
צוות המורים

צוות מורי בית הספר בעונות 1–2 הוא: קרן פלס, יהורם גאון, משה פרץ ומתי כספי. לכל מורה מוצמדים 4 תלמידים. המורים בוחרים לתלמידיהם את השירים, מתרגלים אותם עמם ומקיימים חזרות על במה לקראת ההופעה מול הקהל.
בעונה השלישית שונה הרכב המורים והוא כולל את קרן פלס, יהורם גאון, רוני דלומי ושרית חדד.
בעונה הרביעית שונה כל הרכב המורים: משה פרץ שהיה בשתי העונות הראשונות חוזר לתפקיד ואליו הצטרפו נועה קירל, הראל סקעת ומירי מסיקה.
חברי הוועדה המקצועית

הוועדה המקצועית מונה כ-30 חברים, בהם צמד רעים, קורין אלאל, גדי ליבנה, דני סידס, מיקה קרני, חיים אוליאל, סי היימן, עופר נחשון, רוחמה רז, מירי אלוני, מיקי שביב, איגי וקסמן, אליוט, שרי, יקיר אביב, דור דניאל, אביבה אבידן, ישי לפידות, שולה חן, שרון חזיז, דפנה ארמוני, לאה שבת, שרון מולדאבי, לירון לב, הדר מרקס, טל שגב, רגב הוד וכן זמרים, מוזיקאים ואנשי רדיו נוספים.
החל מהעונה השלישית הצטרפה לוועדה גם בוגרת העונה הראשונה, שי המבר.
עונה 1 (2011) > התלמידים

התלמידים של קרן פלס:
רועי עופר - בן 11 וחצי מיחיעם
אופיר אלבז - בן 8 וחצי משדרות
שון גיטלמן - בן 9 וחצי מהרצליה
שלו מנשה - בן 11 מחופית - שלב הגמר
התלמידים של יהורם גאון:
עדי ביטי - בת 10 מהוד השרון.
מישל כהן - בן 13 וחצי מדימונה - מצטיין בית הספר (מקום ראשון)
אלירן לנדה - בן 9 מנתניה
נועה הוניק - בת 9 מרמלה
התלמידים של משה פרץ:
עדאל קורשוב - בת 10 מאורנית
ליבי פנקר - בת 12 וחצי מראש העין - שלב הגמר
שי המבר - בת 13 וחצי מנתניה - שלב הגמר
דניאל דרחי - בן 9 מתל אביב - שלב הגמר
התלמידים של מתי כספי:
בר צמח - בן 11 ממודיעין
דנאל רובינשטיין - בת 8 וחצי מאשדוד
קטלין אליגדו - בת 11 מתל אביב - שלב הגמר
שלי מרקולוב - בת 8 וחצי מכרמיאל
עונה 1 (2011) > מצטייני המופעים

סולו ראשון (1) - שלו, תלמידה של קרן, עם השיר "לשיר זה כמו להיות ירדן". למקום השני הגיע מישל, תלמידו של יהורם, עם השיר "את חכי לי ואחזור".
סולו ראשון (2) - שי, תלמידתו של משה, עם השיר "כבר אחרי חצות". למקום השני הגיעה קטלין, תלמידתו של מתי, עם השיר "הלוואי"/למקום השלישי הגיעה עדאל, תלמידתו של משה, עם השיר "דרך ארוכה"/למקום הרביעי הגיע אופיר, תלמידה של קרן, עם השיר "אלוהים נתן לך במתנה"
ספיישל יאיר רוזנבלום - מישל, תלמידו של יהורם, עם השיר "שיר לשלום"/למקום השני הגיעה שי, תלמידתו של משה, עם השיר "בתוך"/למקום השלישי הגיע שון, תלמידה של קרן, עם השיר "כשאהיה גדול"/למקום הרביעי הגיע אופיר, תלמידה של קרן, עם השיר "מה אברך"
ספיישל נעמי שמר - עדי, תלמידתו של יהורם, עם השיר "הו רב חובל". למקום השני הגיע שלו, תלמידה של קרן, עם השיר "חורשת האקליפטוס".
חצי גמר (1) : ספיישל משפחות (1) - קטלין, תלמידתו של מתי, עם השיר "Beautiful", עלתה לגמר. למקום השני הגיע שון, תלמידה של קרן, עם השיר "זכיתי לאהוב"/למקום השלישי הגיע ליבי, תלמידתו של משה, עם השיר "גבריאל"/למקום הרביעי הגיעה עדאל, תלמידתו של משה, עם השיר "הוא חייב לבוא".
חצי גמר (2) : ספיישל משפחות (2) - מישל, תלמידו של יהורם, עם השיר "ברצלונה", עלה לגמר. למקום השני הגיע שלו, תלמידה של קרן, עם השיר "הללויה"/למקום השלישי הגיעה שי, תלמידתו של משה, עם השיר "שיר תקווה".
חצי גמר (3) - שי וליבי, תלמידותיו של משה, עם השירים: "ואת" (שי), "לאורך הים" (ליבי), עלו לגמר.
חצי גמר (4) - שלו, תלמידה של קרן, ודניאל, תלמידו של משה, עם השירים: "פנס בודד" (שלו), "כשאת עצובה" (דניאל), עלו לגמר.
עונה 1 (2011) > מסיבת הסיום

לשלבי הגמר, המכונים "מסיבת הסיום", עלו התלמידים:
מישל כהן (מצטיין)
קטלין אליגדו
שי המבר
ליבי פנקר
שלו מנשה
דניאל דרחי
בכל פרק גמר ביצעו התלמידים שיר סולו. בחצי הראשון של הגמר ביצעו שיר סולו שבחר להם המורה שלהם, ובחצי השני שיר שהם בחרו. שאר תלמידי המחזור ביצעו דואטים בשני פרקי הגמר.
מצטיין העונה שזכה במקום הראשון, הוא תלמידו של יהורם גאון, מישל כהן, שביצע את "אל תשליכני לעת זקנה".
עונה 1 (2011) > בית ספר למוסיקה: עולים כיתה

בטקס נבחרי הילדים 2011, בערוץ הילדים, הודיעו צביקה הדר וטל מוסרי, כי החל מ-15 בפברואר 2012 תשודר בערוץ הילדים תוכנית המשך ל"בית ספר למוסיקה" - "בית ספר למוסיקה: עולים כיתה", בה טל מוסרי יהיה המנחה והמורה של כל הנבחרת מעונה 1, בחודש מרץ גם קובי פרג' הצטרף ל"בית ספר למוזיקה: עולים כיתה". באותו הטקס, נבחרה התוכנית, לתוכנית השנה על ידי הילדים.
עונה 2 (2013)

בעונה זו שודר פרק לפני מסיבת הסיום שבו המורים של המתמודדים שהגיעו לגמר ביקרו בביתם של התלמידים, וביצעו באולם המופעים שירים יחד עם התלמידים. כמו כן בפרק זו חולקו ציונים לשבח לשאר התלמידים שלא נבחרו להתחרות על מצטיין העונה, והם ניתנו בידי אחד או צמד מבחרי הוועדה המקצועית שאהבו אותם במיוחד.
עונה 2 (2013) > התלמידים

התלמידים של קרן פלס
דור אפרים - בן 13 מנשר - שלב הגמר
מיה פרנקל-קציר - בת 9 וחצי ממשמרת
עילי אבידני - בן 10 מירושלים - שלב הגמר
ירח לין טוחולוב - בת 12 מקציר
התלמידים של יהורם גאון
יוסף ויעקב בן-שבת - תאומים זהים בני 11 וחצי מירושלים
גאיה ממן - בת 9 וחצי מלהבות חביבה - שלב הגמר
שלמה זיכל - בן 11 מאלעזר
נדב פרץ - בן 8 וחצי מחולון
התלמידים של משה פרץ
פריאל רובין - בת 8 וחצי מבת ים
שיר ביטון - בת 12 וחצי מירושלים - שלב הגמר
אגם בוחבוט - בת 8 וחצי מבאר שבע - מצטיינת בית הספר (מקום ראשון)
בר ראובן - בן 11 מרמת גן
התלמידים של מתי כספי
שיר אורדו - בת 13 מראשון לציון
פיני פולטוב - בן 13 מפתח תקווה - שלב הגמר
אדי שוקחה - בן 12 מחיפה
זואי דגן - בת 9 מהרצליה
עונה 2 (2013) > מצטייני המופעים

סולו ראשון (1) - אגם, תלמידתו של משה, עם השיר "מישהו הולך תמיד איתי"
סולו ראשון (2) - שיר, תלמידתו של משה, עם השיר "שהשמש תעבור עליי"
ספיישל דואטים - אגם, תלמידתו של משה, ופיני, תלמידו של מתי כספי, עם השיר "כמו בלדה"
ספיישל חיים חפר - עילי, תלמידה של קרן, עם השיר "הנני כאן"
ספיישל נחום היימן - זואי, תלמידתו של מתי, עם השיר "החול יזכור"
חצי גמר (1) - גאיה, תלמידתו של יהורם, עם השיר "אליפלט". בנוסף, העפילו לגמר: פיני מכיתתו של מתי ועילי מכיתתה של קרן.
חצי גמר (2) - אגם, תלמידתו של משה, עם השיר "טיפת מזל". בנוסף, העפילו לגמר: דור מכיתתה של קרן ושיר מכיתתו של משה.
עונה 2 (2013) > מסיבת הסיום

לשלבי הגמר, המכונים "מסיבת הסיום", עלו התלמידים:
אגם בוחבוט (מצטיינת)
עילי אבידני (מקום שני)
גאיה ממן (מקום שלישי)
דור אפרים
פיני פולטוב
שיר ביטון
בכל פרק גמר ביצעו התלמידים שיר סולו. בחצי הגמר הראשון ביצעו שיר סולו שבחר להם המורה שלהם, ובחצי השני שיר שהם בחרו. שאר תלמידי המחזור ביצעו דואטים בשני פרקי הגמר.
מצטיינת העונה, שזכתה במקום הראשון, היא תלמידתו של משה פרץ, אגם בוחבוט, שביצעה את השיר "אל תשטה באהבה".
עונה 3 (2015)

העונה השלישית של התוכנית צולמה במהלך קיץ-סתיו 2015 ושידורה החל ב-18 באוקטובר 2015.
צוות השופטים הוא: יהורם גאון, שרית חדד, רוני דלומי וקרן פלס.
עונה 3 (2015) > התלמידים

התלמידים של קרן פלס
לורן יודיצקי - בת 9.5 מנתניה
יאיר נהון - בן 12 ממודיעין - שלב הגמר - מקום שלישי
גלעד יחיא - בן 13.5 מאשקלון
ליאן בירן - בת 8 מחיפה
התלמידים של יהורם גאון
עוזיה צדוק - בן 13 מאבני חפץ - מצטיין בית הספר (מקום ראשון)
אורי ונועם כלטוב - בן 13 ובת 12 מירושלים - שלב הגמר
ביסאן אבו לבן - בת 11.5 מרמלה
עמית ברנר - בן 11 מגני תקווה
התלמידים של רוני דלומי
שירה פריימן - בת 12 מעצמון - שלב הגמר
רוני מדואל - בת 9.5 מרמת השרון
נדב לוי - בן 11 מאשדוד
עומר ועידו שרמן - בני 11 מעין יעקב
התלמידים של שרית חדד
נועם דדון - בן 9.5 מירוחם - שלב הגמר - מקום שני
אנאל דאון - בת 9.5 מנתניה - שלב הגמר
אברהם דהאן - בן 12.5 מאבן שמואל - שלב הגמר
מישל ניסנוב - בת 10 מבת ים